section_heading: Povijest
paragraph_text: Ime grada potječe od kečuanskog izraza are quepay ("ostani"), što je navodno izrekao Inka Mayta Capac kad je stigao u dolinu rijeke Chili. God. 1541., gradsku povelju mu je dodijelio Karlo V., car Svetog Rimskog Carstva, nakon čega se do potresa 1582. godine razvija u glavno trgovačko središte između obale i Anda. Grad je, usprkos nekoliko potresa, do 1784. godine izrastao u sjajni barokni grad s utjecajima rokokoa.